
Den reunion cu Eerste y Tweede Kamer na Hulanda: 

INTEGRIDAD TA E TOPICO PRINCIPAL 


Prome Minister lo reuni cu Eerste y Tweede Kamema Hulanda na 
unda cu e lo splica toke Gobierno di Aruba ta haciendo riba e tereno 
di Integridad. Gobierno di Aruba ta trahando riba diferente fase pa 
pone e fundesbi firme pa integridad na Aruba entre otro Bureau 
Integritet Integriteits Kamer Corporate Govemance Code pa 
companianan estatal, Oficina di Gbudsman, Ley di Financiamento 
di Partidonan Politico, Ley di Screening di intergridad di minister 
y pariamentarionan, KlokkenluidersRegeling pa esnan cu ta 
denuncia corupcion. 

Gabinete Wever-Croes ta cuminsando cu e trayectoria di 
integridad y realisando pilarnan firme pa e constmccion di 
integridad den gobernacion. Prome Minister Evelyn Wever-Croes 
ta enfatisa e importancia di tin un fundesbi firme di Integridad den 
gobernacionnan y anera esaki den ley. E diferente pilarnan di 
integridad ta lo siguiente; 

1 BUREAU INTEGRITEIT ARUBA (BIA): 

Meta: (1) Consctentisa sector publico y sector priva tocante 
integridad a traves di entre otro training y charla. (2) e Meldpunf 
pa raporta kiebro di integridad. Den e fase inicia! lo traha riba e 
kehonan raporta den sector publico, y den e siguiente fase lo 
traha riba e kehonan raporta den sector priva. E institucion di BIA 
y su independencia di Gobierno lo wordo anera den ley. 
Planning: Medio 2019 e oficina lo habri su porta. Actualmente ta 
enfocando riba reemta e director y persona! di e oficina. 

2. INTEGRITEITSKAMER: 

Meta: E Integriteits kamer ta encarga cu e control di decisionnan 
grandi di Gobierno especialmente di destahonan publico, E 
Integriteitskamer lo consisti di un conseho di miembro apunta 
pa Gobierno y sector priva hunto, y di un departamento cu lo 
duna e sosten administrativo na e conseho di miembro. E 
Integriteitskamer di Aruba, Corsou y Sint Maarten lo traha hunto 
y lo comparti expertlcio. 

Planning: E trabounan pa organisa e Integriteitskamer (o inicia 
den di dos mita di 2019, y lo ta operacional den 2020. Fondonan 
a wordo aioca den presupuesto 2020. 

3. CORPORATE GOVERNÅNCE CODE: 

Meta: Un organo cu ta encarga cu supervision di companianan 
estatal riba apficacion di regianan di cooperativo gubernamental, 
y conseha Gobierno riba peticion of no, entre otro hba e perfil, 
nombracion y retiro di miembronan di hunta di comisarionan. Lo 
traha un iegislacion di Corporate Governance Code . 

Pianning: e ley lo wordo presenta na Parlamento den e di dos 
mita di 2019, y trabounan pa institui e organo di supervision lo 


tuma luga den 2020. Fondonan a wordo aioca den presupuesto 
2020 . 

4. OMBUDSMAN: 

Mefa. Defensor di pueblo cu lo atende cu kehonan di ciudadanonan 
contra actuacion di Gobierno. Aruba ta e unico pais den Reino cu 
ainda no tin un Ombudsman y nos ta trahando pa Aruba tambe 
haya su Ombudsman. E Ombudsman ta un organo halto di estado 
independiente di Gobierno y e ley ta un ley di iniciativa di henter 
Pariamento. 

Planning: Den e prome mita di 2019 e ley lo wordo finalisa pa 
Parlamento portrate. E siguiente 6 lunanan lo traha riba institui 
e oficina y reeruta e Ombudsman y e staf pa den 2020 e oficina 
di Ombudsman por habri. Tin fondonan aioca den e presupuesto 
2020 pa e oficina di Ombudsman. 

5. LEV Dl FINANCIAMENTO Dl PARTIDONAN POLITICO: 

Meta: Trece mas transparencia den efinanciamento di partidonan 
potitico. Ta trata di un ley di iniciativa di Parlamento. E supervision 
di e ley lo ta den man di un organo dl supervision. 

Planning: Den di dos mita di 2019 e ley lo wordo finalisa y lo 
wordo trata pa Pariamento. 

6. LEV Dl SCREENING Dl PARLAMENTARIO Y MINISTERNAN; 

Meta: Pone regia y codigo di conducta na cual parlamentario y 
ministernan mester atene nan mes na dje, y stipula ki consecuencia 
tin ora viola regianan di integridad 

Planning: Ta calcula cu pa di dos mita di aha e ley por wordo trata 
den Parlamento. 

7. KLOKKENLUIDERSREGELING: 

Meta: Esaki ta garantisa e empleado cu mira corupcion pasa, por 
denuncia esaki sin cu e ta wordo persigui y perde su trabou. 
Planning: E aregio di proteccion aki mester ta eta na momento 
cu Bureau Integriteit Aruba euminsa rietbi e prome meldingen di 
kiebro di integridad. 

"Esakinan ta e pilarnan pa constmi e fundesbi di integridad den 
Gobierno. Ainda nos no ta caminda nos mester ta, pero nos ta 
hop] bon riba e caminda. Entre e aha aki y otro aha. mayoria di e 
proyeetonan aki mester ta completa y cu placa riba presupuesto. 
Gobierno lo logra e meta di trece integridad, transparencia y bon 
gobernacion den gobernacion. Den mi reunion cu Eerste Kamer 
y Tweede Kamer na Hulanda, mi lo splica nan esaki pa mustra 
Hulanda cu Gabinete Wever-Croes ta un Gobierno drechi y seno 
y ta pone Integridad como priorid ad den gobernacion", Prome 
Minister Evelyn Wever-Croes e duna di conoce. 

Prome Minister Evelyn Wever-Croes: 


PREMIER EVELYN WEVER-CROES LO TIN 


AUDIENCIA CU PAPA Dl ROMA 


Premier Evelyn Wever-Croes a ricibi invitacion di Vaticano pa un 
audiencia cu Papa di Roma. 

E invitacion original a wordo had na juli aha pasa momento cu 
Mundo di Vaticano a bishita Premier Wever-Croes y a invita nos 
Premier pa bishita Vaticano. Recientemente Premier Wever- 
Croes a acepta e invitacion y a purba combine cu su biahe pa 
Estonia y Hulanda. 

Siman pasa a drenta e confirmacion cu e audiencia priva di nos 
Premier y Papa di Roma, lo tuma luga diaranson awor, 29 di mei. 
Esaki sigur ta un honor grandi pa nos Premier representa henter 
nos pals, y mas cu cfaro un bendicton grandi pa nos pais. 



PROME MINISTER TA NA HULANDA PA VARIOS 
REUNION RIBA E TOPICO VENEZUELA 


Dialuna y diamars, Prome Minister Evelyn Wever-Croes tin 
vanos reunion na Hulanda na unda e topico principal tawata 
Venezuela. Despues di reunionnan na Washington, unda cu 
Prome Minister a hiba varios reunion hopi importante tocante 
e crisis migratorio di Venezuela y e impacto cu esaki tin pa e 
islanan den nos region mas cerca di Venezuela, e mandatario 
principal di nos pais ta hibando reunionnan na Hulanda pa trata 
e mesun topico aki riba nive! di Reino. Minister Plenipotenciario 
na Hulanda, Guilffred Besaril a compafia Prome Minister den e 
reunionnan na Hulanda. 

Dialuna mainta Premier Wever-Croes a reuni cu Premier Mark 
Rutte. Un bon reunion prindpafmente pa pone na altura di e crisis 
di Venezuela y e impacto riba Aruba y riba e ciere di frontera. 
“Mi a describi e retonan cu nos tin awor, y esunnan cu nos tin pa 
enfrenta. Y mi a bise cu comunidad mundial awor mester ‘step 
up to the piate' pasobra no ta husto cu nos so mester atende e 
situacion”. 

Tambe e Premier di Aruba a reuni cu Premier Mark Rutte y 
Secretario di Estando Raymond Knops na unda cu a trata 
brevemente e tema di finansas publico di Aruba, den e contexto 
di e impacto di e crisis migratorio di Venezuela. 

“Pa mi ta importante pa aki na Hulanda nan compronde cu nos 
ta atendiendo cu e efectonan di un crisis cu nos no a ocasiona, y 
cu e tin su consecuencianan pa Aruba. E tawata un bon reunion", 
Prome Minister a enfatisa. 

Prome Minister a reuni tambe cu sra. Milly Schwengle kende 
ta miembro di Aruba den Raad van State. Raad van State ta 
conseha entre otro den caso cu tin disputa entre Hulanda y 
Aruba. Mi a informa sefiora Schwengle di e desaroyonan na 
Aruba, pasina como miembro di Aruba, eta bon informa. 

“E impacto di e crisis di Venezuela riba nos pais ta hopi grandi, 
y ta hopi importante pa Parlamento y Gobierno hulandes tambe 
ta na altura di esaki. E crisis di Venezuela no ta un crisis di 
Venezuela so, of un crisis regional so, e ta un crisis mundial. 
Aruba y Corsou ta wordo considera como e dos paisnan cu 
ta wordo afecta mas severamenie y sin cu nos ta haya ayudo 
financiero di ningun banda. Esaki no ta un situacion cu nos a 



crea, pero nos ta wanta e golpinan si. Ta momento pa Reino y 
pa comunidad mundtal comparti e peso aki y no bira cara y keda 
sin yuda den e crisis aki,” Prome Minister a enfatisa. 

IMPACTO CAUSA PA COREMENTO Dl 
VEHICULONAN TIPO OFF-ROAD RIBA ARUBA 


DNM a ricibi copia di e di 5 edicion 'Student Research Change 
Colfected Papers 2019' for di cual nos lo duna un relato di e 
topiconan cu comunidad di Amba ta preocupa cune. Esaki ta 
un colecdon di estudionan academico cu refelexionnan persona! 
skirtoi pa studiantenan di Universidad di Aruba (UA) y University 
College Utrecht (UCU). Pubiicadonnan manera esun aki a 
conduci na otro pubiicadonnan internacionai cu a logra haya 
premiacion pe tesis den pasado. DNM a tuma e initiativa pa 
duna un resumen di e estudio skirbi pa Mire Stevens, cu ta titula: 
Qff-road driving and the ecosystem; An anlysis of the impacts on 
landscape functionality. DNM simultaneamente ta trahando riba 
un conseho relaciona cu e situacion actual cu ta trata e coremento 
di vehiculonan tipo off-road y nan impacto. Siguramente e tesis 
ta duna un aporte pa un conseho bon funda. 

Den e estudio e autor ta referi na otro autornan cu a yega di 
skirbi riba e tema di Aruba su ecosistema, clima, erosion, flora 
y fauna, economia turistico y regulacionnan djis pa menciona 
aigun. Ta considera coremento off-road como un di e stressnan 
antropogeno (causa door di actividad humano) ekivalente na 
rosamento y comemento excesivo di yerba door di cabrito, 
Off-road drivng a crece den popularidad como e actividad 
recreacional preferi pa turistanan asina poniendo presion ariba 
nos ecosistema, Aruba ta ricibi 1.6 miyon di turista, segun 
cifranan di CBS, pa aha y door di e presion aki, yama footprint, 
tin un necesidad di urgencia pa determina e efectonan cu off- 
road dhving tin riba nos vegetacion entre otro. Mas importante ta 
con por yega na un maneho cu ta limita e efectonan permanente 
cu e vehiculonan aki por tin. Yegando asina na un maneho mas 
sostenibel posibeL E estudio ta busca pa haya sa e impacto cu 
off-road driving tin riba e funcionatidad di e ecosistema na Aruba. 

Historia ta mustra cu e ecosistema seco cu tin na Aruba a 
pasa door di hopi cambio e.o. perdida di vegetacion, erosion di 
suela y perdida di productividad. E degeneracion di ecosistema 
ta consecuencia di actividadnan humano y cambio di clima. 
Tur dos ta factor antropogeno. Mientras cambio di clima ta un 
factor clasifca como global tin otro efectonan local. E maneho 
di e factornan di stress riba e ecosistema ta compleho y door di 
maneha e stressnan local directamente nos por experiencia un 
efecto mas positivo, 

E impacto di core riba caminda di tera ta conoci pa 85 aha caba, 
Off-road vehides ta causa un serie di influencia na tera manera: 
erosion acelera, haciendo e tereno/santo mas compact, biento 
fuerte cu ta supla y ta afecta directamente of indirectamente e 



vegetacion y calidad di suela. Off-road vehicle (ORV) ta causa 
polucion di aire y poludon di stof door di e.o, escape di gas, zeta 
etc. cu ta impacta calidad di suelo y vegetacion. Tampoco por 
descarta e efectonan riba salud di hende. 


Loke nos ta experiencia, ta e lantamento di stof den aire door 
di e ORV t yama 'detachmenf di e sueio. E vehiculo ta lanta 
e stof y mand e laira. Stabilidad di e suelo y e velocidad di e 
vehiculonan cu e "grips 1 di tairagrandi, ta un di e factornan cu ta 
causa cu un gran cantidad di tera ta bira los y bay den aire. E 
tera fini aki ta facil p’e biento fuerte hib’e te cu aigun kilometer 
leu. Esaki ta e stof cu biento ta supla cu ta mas visibel pa hende. 
E biento ta deposita e cantidad mas grandi di e stof den cercania 
di unda e ta bini. E stof mes ta afecta tanto salud di hende como 
e vegetacion. 

Un otro fenomeno ta ’Surface-creep 1 . Esaki ta e movecion di e 
particulanan mas pisa f pues paedranan. E piedranan ta mucho 
pisa pa biento hiba nan pues e movecion di e taira ta benta e 
piedra un distancia for di unda e tawata originalmente loke ta 
forma acumulacion riba suela. 

Aglomeracion di piedra ta sosode mas tanto unda e tera a bira 
los. Un cos si ta cla cu e ORV driving su popularidad ta sigui 
crece y e ta mas bisto den bigb season, esta di november pa 
mei. Basa riba comunicacion entre DNM cu NGO's inctuyendo 
StimAruba, Aruba Birdlife Conservation, como tambe potretnan 
riba social media y reaccion via riba facebøok tocante e impacto 
di ORV-driving, por conciui cu comunidad ta preocupa y rabia. 

Mayoria di off-road driving ta sosode na costa Noord di Aruba. 
Esun mas popular ta di California lighthøuse pa Daimari y otro 
ta di Vaderpiet pa Sero Coloradø. Pero no por laga afor cu den 
Parke Naoional Arikok tambe esaki ta tuma lugar. Coremento 
no ta tuma lugar riba caminda di tera so, E manehador ta 
scoge tambe pa core riba areanan cu tin vegetacion of zonanan 
natural manera santo blanco. E ta opta tambe pa core banda di 
camindanan asfalta o sea unda cu tin tera. 

Na 2017 dr. Vogel a haci un estudiø riba e impacto di e vehiculonan 
aki y a resulta cu nan ta causa polucion di aire, door cu e stof 
cu nan ta lanta ta haci cu e acumulacion y deposito di stof den e 
areanan natural ta hopi mas cu normal. Un otro estudio haci pa 
dr Oosterhuis na 2016 den Parke Nacional tambe a conciui cu 
stof excestvo den aire tin efecto negativo. 

Den e entrevista cu e autor Stevens a tene cu e stakeholdernan a 
bin conciui cu e caminda cu tawata e entrada pa Parke Nacional 
Arikok na Shete, tawata esun mas uza door di e popularidad 
di Conchi pa bay landa. Pues, a dicidi cu esaki tawata e area 
ideal pa conduci e experimento pa rmidi e impacto di trafico riba e 
vegetacion. Mientras tanto a cera e entrada pa vehiculo di motor 

Nan a haci e observacion durante e oranan cu e entrada tawata 
habri. Entre Q’ør di mainta pa 3:30'or di atardi a para conta e 
vehiculonan cu a haci uzo di e entrada, Nan a conta un total entre 
200 pa 350 vehiculo di tour operators y 80 vehiculo individuel, 
Ademas di esey a tuma nota cu 3 biaha pa siman, prome cu 
porta habri, ta drenta entre 30 pa 70 vehiculo ORV; banda di 
4 ? or atardi, ora cu entrada a cera, a bini 50 pa 85 ORV riba tour. 
Despues di 5'or atardi ta drenta 20 vehiculo, un adicional 60-90 
ORV riba tour y riba 20 vehiculo individuel. 

En corto, si conta e averahe diario cu ta core ruta Shete pa 
Conchi ta 510 pa 715 vehiculo tipo ORV, cu ta haci un roundtrip 
resultand o den 1020 pa 1420 trip riba e ruta ey cu ta causa cu 
stof ta bay den aire afectando e vegetacion y e paisahe. 

Tambe mester remarca cu e observacion tawata cu hopi ta core 
surpasando e maximum speed cu ta 20 km pa ora den parke 
Arikok, Tambe a tuma nota cu tawata tin individuonan bou di 18 
aha di edad coriendo e vehiculonan tipo ORV y hopi manehador 
no tawata mustra mucho cønfiansa den nan habilidad pa maneha 
e vehiculo. Ademas a tuma nota cu varios manehador no tawata 
core riba e caminda di tera cu ta destina como e caminda di core. 

DNM mester logra haci mas analisis di e data pa por duna 
concfusionnan mas concreto riba e impacto. Pero ta mas cu 
obvio cu e potretnan cu nos a haya cu colaboracion di fotografo 
Michiel Overstegen no ta gafia y nan ta refieha cu tin efectonan 
negativo pa nos naturalesa. Tin polucion di stof ta tuma lugar den 


e areanan hopi uza pa e vehiculonan ORV, Consecuentemente, 
areanan destina como habitat di flora y fauna di Aruba a sufri 
daho. DNM ta formulando un conseho relaciona cu e area aki 
cu lo manda pa e ministerio concerni.Pronto DNM lo duna mas 
informacion di un maneho responsabeh 

MINISTER RUIZ-MADURO CU BISHITA Dl CORTESIA 
SERCA VICE PRESIDENTE Y MINISTER Dl CULTURA 

Dl CUBA 


Durante e biafae di trabou di Ministerplan di Reino pa Cuba na 
ocacion di e oficialisacion di e Organisation pa Cooperacion di 
Aduana, Secretaric di Estado encarga cu Finanzas, sr. Snef, 
Ministernan di Finanzas di Aruba y Corsow, sra. Ruiz-Maduro 
y sr. Gijsberta, hunto cu Minister di Husticia di Corsow, sr. De 
Weever. den compania di Embahadora pa Hulanda na Cuba y 
Jamaica, sra. Valkenburg, a reuni cu Vice Presid ente di Cuba, sr. 
Ricardo Cabrisas Ruiz. Durante e bishita di cortesia aki a toca, 
entre otro, e tema di resilienda y e menasa pa e islanan debi na 
subida di e nivel di lama debi na cambio climatico, un topico den 
cua! un intercambio di expertieio lo por benificia tur e Paisnan. 

Minister Ruiz-Maduro hunto cu Embahadora di Hufanda pa 
Cuba y Jamaica, sra. Valkenburg, a had un bishita di cortesia 
tambe serca su homologo Minister di Cultura di Cuba, sr Aipidio 
Alonso Grau, den cual a dsaloga riba e posibilidadnan pa por tin 
intercambio cultura! mas structural cu Cuba. Tambe a conbersa 
riba un posibei investigacion y documentacion di e iasonan 
historico cu a existi entre Aruba cu Cuba door di e emigration di 
Arubianonan cu a bay Cuba pa traha den e industria di cafia di 
sucu. 




Autor: Redaccion Internacional | internacionales@granma.cu 
23 de mayo de 201 9 23:05:49 



5e intercambio sobre las posibitidades de cooperacion 
co njunta para la mitlgaclén de los efectos del cambio 
clirmåtico. Foto: José Manuel Correa 


En horas de la mahana de este jueves, el 
vlcepresidente del Consejo de Ministros, Ricardo 
Cabrisas Ruiz, recibio al Sr; Menno Snel, ministro de 
Finanzas, Impuestos y Aduana de los Paises Bajos; 
Sra. XiomaraJ. Ruiz-Maduro, ministra de Finanzas, 
Asuntos Economicos y Cultura de Aruba; Sr. 
Cornelius de Weever, ministro de Justicia de San 
Martin y el Sr. Kenneth Gijsbertha, ministro de 
Finanzas de Curazao, quienes se encuentran 
partidpando en la 41 a Conferencia Anual del 
Consejo del Caribe para la Aplicacion de las Leyes 
Aduaneras (Ccala) en La Habana. Estuvieron 
acompahados por la Embajadora del Reino de los 
Paises Bajos en Cuba, Sra. Alexandra R Valkenburg 
Roelofs. 

DELEGACION Dl MINISTERNAN Dl REINO A REUNI 

CU EMBAHADOR Dl HULANDA PA 

CUBA Y JAMAICA 


Sra. Alexandra Vaikenburg cømo Embahadordi Hulanda pa Cuba 
y Jamaica, probechando e presencia di Secretario di Estado di 
Hulanda sr Snel s Minister di Husticia di Sint Maarten, sr De 
Weever y Ministernan di Finanzas di Aruba y Corsow, sra, Ruiz- 
Maduro y sr. Gijsbertha na Cuba pa oficialisa e Organisacion 
Aduanero di Caribe, a organisa un cena pa asina e delegacion 
completo por a sera conoci cu otro y comparti un rato ameno. 

E ta importante pa Embahadanan di Hulanda sera conoci 
cu e trabounan cu cada Gobierno di e Paisnan den Reino ta 
ehecutando pa asina di nan parti e Embahadanan por yuda si 
ta necesario cu informacion riba e plataforma internacional pa 
facilita e trabounan aki. 

Promer cu e cena, Sra. Vaikenburg a duna un discurso den cuai a 
splica e trabounan di e Embahada Huiandes na Cuba y tambe a 
brinda informacion riba e situacion social y economico na e Pais. 

Minister Ruiz-Maduro a gradici sra. Vaikenburg pa e hospital id ad 
y tambe a gradeci su persona y demas staff di Embahada 
Huiandes pa e preparacioo y logistica necesario pa e reunionnan 
cu e delegacion di Aruba mester a hiba na Cuba. 

AKINAN UN LISTA Dl ALGUN COS CU BO MESTER 
SINA BO YIU FOR Dl UN EDAD TREMPAN: 


r 

Departamento di Asuntø Socicll 


1. Adverti bo yiu pa nunca sinta den scochi 
di ningun hende, sin importa e situacion, 
incluyendo famia. 

2. Evita di bisti dilanti bo yiu una bes cu e 
tin 2 aria, Sifia disculpa bo mes. 

3. Nunca permiti un adulto pa referi bo yiu 
manera su casaL 

4. Ora bo yiu bay hunga cerca otro mucha, 
purba di busca un formå pa sa ki tipo di 
wega nan ta hunga, pasobra hobennan 
tambe por abusa sexualmente. 

5. Nunca obliga bo yiu bishita un adulto 


cu e no ta sinti su mes confortabel cu ne 
y tambe ta atento si bo yiu tin demasiado 
afeccion pa un adulto en particular, 

6. Si diripiente un mucha ta bata hopi 
contento cu un situacion y diripiente e 
no ta mas, kisas bo mester cu pasenshi, 
cuminsa haci hopi pregunta na bo yiu. 

7. Educa bo yiu (na su momento) tocante e 
balornan corecto di sex. Si abo no had e, e 
sociedad lo sifTe e balornan ekiboca. 

8. Semper ta recomendabel pa bo 
revisa cualkier material nobo, manera e 
cancaturanan cu bo a caba di cumpra, 
prome cu e cuminsa wak nan. 

9. Purba di activa s parent Control’ riba e 
sistema di cable cu bo ta uza, conseha 
bo amigonan pa nan tambe hacie, 
spedalmente esunnan cu ta bishita bo yiu 
regularmente. 

10. Sifia bo yiu di 3 aria con pa laba 


adecuadamente su parti priva y bise pa 
nunca permiti ningun hende mishi eynan, 
cu ta sola mente abo. 

11, Blacktisf aigun material/hende cu bo 
ta pensa cu por menasa e salud mental 
di bo yiu (esaki ta indui musica, pelicula y 
tambe amigonan of familiarnan), 

12, Laga bo yiu compronde e balor pa para 
pa su mes memey di un multitud, 

13, U na bes cu bo yiu ta keha di un persona 
den particular, no keda keto. 

Tuma e caso y mustr'e cu bo por defend e! 
Cørda, H E DOLOR TA PA SEMPER ! H . 



DAS <-> CAS 

Hopi bes e comunidad diAruba 
tin un percepcion robes di DAS pa 
loke ta trata vivienda. 

DAS no ta dispone di cas propio, 
pero si por intermedia na FCCA 
pa un cl i ente/persona por haya un 

cas. 

Ta keda na discresion di FCCA si 
ta duna e cliente/persona un cas 

of no. 



° 1 a LUNa 
OlSA! 












BH. 


tf 






ri 

torponvmrntn rf, ASUtltO SoCicll 


'O I ALUN A Dl SA" ta un segmento riba tur dialuna cu 
information general di DAS 

GobiernoDiAruba 


Glenbert F. Croes 

MINISTER di Asunto Social 
Y Labor 




B/bo den Harmonia 


Dirigi pa Enid de I<ott y Stiaska Kode di 

Soda3e Zaken 


Topico 

Pareha y conflicto Familiar 


7:OD-9:OOpm 


Centro di Bario 

Maneha rabia y Regula emocion p| a y a p a t» ao 


Completa tur 2 curso y ricibi un certificado 


Partioipa'jj' 

Gratis danki na 



Samen werken de 
Fondsen 

Inscripcion: 

Oialuna pa diabierna na CBPP 
8:00am -12:00pm y 2:00pm 6:00pm 


12 y 19 di juni 2019 



NOS MUCHANAN, NOS RESPONSABILIDAD 

ANOCHI INFORMATIVO TOCANTE 

ABUSOSEXUAL 

Organ isa pa APG r Fumetadon Lisette G ornes y G obiemo di Aruba 

MFA PARADERA 21 di Mei 2019 
MFA SANTA CRUZ 28 di Mei 2019 
LUGAR Y FECHA; MFA SAVANETA 4 di Juni 2019 

MFANOORD 11 dl Juni 2019 
ORARiO: 7:00PM 


STOP E SILENCIO 

Y BAN LANTA PA NOS MUCHANAN! 

UN PERSONA NO POR CRUSA FRONTERA Dl OTRO 
PAIS Y BIN PIDI ASILO NA ARUBA E SITUACION AKI 


NO TA BAY ASINA 

segun Minister di Husticia mr. Andin Bikker 


Riba asunto di asilo, Aruba a pidi ayudo 
di Hulanda debi cu Hulanda tin decada 
ta atende cu esaki den cuadro di union 
Eurcpeo. Nan tin experencia cu fluho di 
refugiadø of hende cu ta pidi aplicacion 
pa refugiado. Cu Hulanda su experticio a 
delinea e maneho cu a keda publica un par 
di siman pasa segun Minister di Husticia, 
Tambe a refleha den e cambio cu ta bay 
had, den articulo 19 kico Hulanda tin den 
su leynan cu ta articulo A te cu E. 

Aki ta skirbi pa trata cu asilo politico of 
e proceso di evaluacion. Den esey ta 
delinea si un persona basicamente ta 
haci uzo debido di e proceso si of no. 
Minister Bikker den un splicacion a trece 
dilanti cu un persona ta crusa bay for di 
frontera di Colombia subi avion di un di e 
aeroplanonan di Colombia bin Aruba y pidi 
asilo. Esaki ta un caso cu ta atendiendo 
cune actualmente na Aruba segun e 
mandatario. 

Den e maneho nobo y manera cu e ta na 
Europa, si un persona yega un pais por 
ehempel Italia e por a pidi asilo ey nan 
mes pasobra e pais ey ta un safe haven 
pe. Mescos tin otro caso cu ta biaha pa 
Panama y despues ta bin Aruba pidi asilo. 
Riba e situacion aki a bisa no segun e 
mandatario, pasobra e persona ta bin di 
un luga sig ur y ta eynan e mester haci uzo 
di e derecho pa pidi asilo. 

Tambe a ripara cu a deporta un persona 
y nan no a bay corte ni a pidi asilo pero 
diripiente asisti pa semi-hurista ta traha 
carta pa nan y ora nan yega bek Aruba di 
biaha nan kier asiiø. Segun Minister Bikker 
e semi-huristanan aki a haci mal uzo di 
e situacion cu e Venezolano ta pasando 
den dje pa traha carta pa nan, E tipo di 


cosnan aki den maneho di Hulanda nan ta 
tene debido atencion cu nan. No ta asina 
un persona ta yega Italia y kier haya asilo 
na Hulanda pasobra e tin famia eynan e 
situacion aki no ta bay asina, E persona 
mester a keda na Italia. 

E otro situacion. si un persona a keda 
deporta no por bay via otro pais y bolbe 
Aruba bin pidi asilo. E tipo di maneho 
estricto ey ta den bon cooperacion cu 
Hulanda pero e dosnan ariba menciona ta 
dos ehempel pero tin mas base huridico. 
Ta evalua e peticionnan cu tin y ta den 
estrecho cooperacion cu Hulanda y no a 
inventa e wie! di nobo. 

Segun Minister Bikker, e tendencia na 
Hulanda/Europa den su totatidad ta 
birando mas y mas estricto. Hulanda ta 



interpreta e tratadonan aki menos amplio 
pasobra ta hayando presion di e poblacion 
y nan ta pøniendo e poblacion prome. 

MINISTER PLENIPOTENCIARIOBESARIL A 
PRESENCIA ENCUENTRO RIBA SECTOR PRIMARIO 
NA MINISTERIO Dl AGRICULTURA Dl HULANDA 


Na MinSsteriø di Agricultura di Hulanda a tuma lugar 
redentemente clausura pa e “Denktank Vøedselzekerheid 
Caribisch Nederland" den presenda di minister di Agricultura, 
Naturalesa y Caltdad di Alimentacion dl Hulanda Carola 
Schouten, Jambe present© tabata Minister Pienipotenciario 
di Curagao Anthony Begina, Minister Plenipotenciano di SI, 
Maarten Jonen Wuiten y Minister Pienipotenciario di Aruba 
Guillfred BesariL 

E projecto aki ta di e ministerlo di Agricultura di Hulanda 
den cooperadon cu Fundacion WeConnect. Un grupo di 20 
studlantenan y profesionals di tur e seis isianan Hulandes 
den Caribe pa e ultimo lunanan a haci investigacionnan na e 
isianan Boneirø, Saba y St, EustatEus. Nan a purba pa busca 
un contesta riba con pa promove e calidad di alimentacion, 
stimula agricultura y con pa acoge awa di yøbe. Du rante e 
encuentro tres di nan a tene un presentacion unda banda di 
e hecho di e ciima y scarsedad di awa, tambe a bin dilanti 
cu e sector primario no tin un imagen mucho positivo bou e 
di poblacion y cu via di enseiiansa lo mester por crea mas 
condentisacion riba e materia aki. 

Minister Pienipotenciario di Aruba Guillfred Besaril na e 
ocacion aki a delibera riba e vision di Gobierno di Aruba pa 
cu e sector primario. 'Aruba ta conciente pa stimula e sector 
primario pa medio di desaroyonan innovativo. Nos mester 
busca conocemente cerca institutønan manera Universldad 
di Wagenlngen, pa mira unda por bin cu soludonnan cu ta 
factibel pa Aruba, E ciima di Aruba ta trece cune un reto grandi 
pa agricultura. pero cu apllcacionnan innovativo mester por 
logra un desaroyo positivo den e sector aki. Aruba tin 120 
mil habitante, pero na mesun momento Aruba ta ricibi mas 
cu 2 miyon turista pa aha di cua! mas cu 1 miyon ta keda 
Aruba por lo menos un siman, Asina ta cu tin un mercado pa 
plantacion di fruta y berdura na Aruba cu por ta interesante pa 
inversionistanan/ asina e mandatario a bisa, 

Sr. Besaril a remarca tambe cu lo ta bon si e isiana por sondea 
maneranandi cooperadon. 'Bo por pensa como ehempel cu na 
Aruba ta planta tomats, na Curagao fa planta comcomber y na 
Bonelro ta planta lechuga. Con cu bai bin mester por yega na 
un punto unda cu door di plantacion ta reduci e importadon di 
fruta y berdura y asina crea cu e isianan ta menos dependiente 
di palsnan den extehor/ 

Na final Minister Carola Schouten a had entrega di un 
certificadønan na tur esnan cu a forma parti di Denktank aki, 
E mandatario Hulandes - cu september proximo lo bishita 
Boneiro, Saba y St. Eustatius - a bisa di ta contento cu e 
puntonan cu e Denktank a trece padilanti y a stimula nan pa 
sigi bin cu initiativanan positivo pa cu e sector primario na e 
isianan den Caribe. 

OLIMPIADA ESCOLAR 2018 - 2019 CU RECONOCIMENTO NA 

SR.RUFO KELLY: 

UN PERSONA EHEMPLAR DEN E MUNDO 

DEPORTIVO ESCOLAR 



Dedicaciom pasion y amor, ta e tres 
palabranan cu ta representa e caracter dE 
sr Rufo Kelly pa loke ta deporte escoiar. Cu 
un historia increibel y remarcabel, nos por 
bisa cu Rufo Kelly ta un persona ehemplar 
pa e mundo deportivo, specialmente esun 
escoiar Desde cu e! a inicia su carera 
profesional como maestro. Rufo tabata 
involucra den e parti deportivo di e scol. 

For di afia 1974 cu Rufo a cuminsa labora 
na Coiegio Laura Wernet PaskeL conoci e 
tempo ey como Sint Jan SchooL et a wordo 
acerca pa e director di e tempo ey, sr. 
Simeon M Sim" Frank pa e por encarga su 
mes cu e parti deportivo. Pa Rufo esaki no 
tabata un tarea dificil pa asumL tumando 
na cuenta cu ya caba e tabata dirigente e 
tempo ey då e team di bario di futbol Sport 
Boys. Segun e afianan a sigui, Rufo a 
sa di sigui progresa, no solamente como 
profesional pero tambe como un persona 
cu ta guia muchanan den deporte. Di 1991 
pa 2012 Rufo tabata cabesante di Coiegio 
Laura Wernet PaskeL Na 2002, bou di su 
guia, e dicho scoi a sa di bira e prome scol 
pa gana e titulo di overall winner den e 
evento di Olimpiada Escoiar. 

Asina ey durante e afianan a gana hunto 
cu e scol titulonan den diferente deporte 
manera futbol, volley y softball. No 
solamente na Aruba, pero den e weganan 
tnterinsuiar tanto na Corsou como Boneiro, 
tambe a gana diferente trofeo y titulo pa e 
scol. Cualke persona cu bishita e scoi, to 
por mira pa nan mes e tres rekinan yena 
completamente cu prernio, danki entre 
otro na e gran empuhe då Rufo. Rufo Kelly 
su historia deportivo no ta termina na scol. 
Te dia di awe, su bon influencia por wordo 
mira cerca personanan cu un dia tabata 


un studiante di Rufo, practicando deporte 
riba diferente ni vel. Por bisa tambe, cu e 
humildad di sr. Kelly ta algo cu ta resalta. 
No obstante di tabata na cabes di tur e 


momentonan aki cu e mes ta cataloga 
manera bunita\ e ta bisa semper cu ta 
danki na e yudansa di otro maestronan a 
logra tur esaki. 

Minister Dangui Oduber: 

OLIMPIADA ESCOLAR 2018-2019 A INICIA 

OFICIALMENTE 

Memey di un publico cu tabataconsisti di entre otro stud iantenan, 
mayornan, maestronan, instandanan deportivo, minister y 
parlamentarionan, a had e inicio oficial na Oiimpiada Escolar 
2018-2019.. E oiimpiada escolar ta un evento cu pa hopi aha 
a ser descontinua, pero bou di e maneho nobo di deporte, a 
percura pa trece esaki bon, stimulando di e forma aki deporte 
cerca nos hobennan. Ademas a uza e evento aki pa por duna 
un conscientisadon na nos hobennan riba e parti di ecoløgia, 
como tambe a tuma e oportunidad pa duna reconocemento na 
un persona cu a aporta grandemente na deporte escolar 

E oiimpiada akt ta haya su representacion simbolicamente di 
Aruba su naturalesa. Pa e motibo aki, a duna e oiimpiada e titulo 
di ‘Un homenahe na nos Tera y nos Naturalesa’! E fuentenan 
di inspiration ta amplio y ta cubri tur aspecto cu ta di influencia 
positivo. A uza e cuater elementonan di naturalesa, e cuater 
disciplina artistico, e cuater puntonan di compas, e cuater 
rasanan di humanidad, e cuater esencta di existencia humano, 
e cuater temporadanan di aha, e cuater etapa di desaroyo fisico 
y tambe e cinco colornan di e logo olimpico, Esakinan tur hunto 
ta forma e base di loke e Oiimpiada Escolar ta representa. 

Durante e ceremonia di apertura pa Oiimpiada Escolar 2018- 
2019, esnan presente a gosa di un programa amplio. Despues di 
e desfile, a canta e himno di Aruba y el a ser sigui pa palabranan di 
Minister di Deporte, Dangui Oduber. "Deporte ta un instrumento 
necesario den bida di nos tur como ciudadano di un pais. Hopi 
bes nos no fa para keto y reflexiona riba e importancia cu esaki 
tin pa e desaroyo di nos bida y tambe comunidad, No solamente 
e parti fisico, cual mas cu claro ora di practica un deporte, bo ta 
yuda tene bo curpa mas saludabeL Sino e hermandad, e union 
unico cu deporte ta trece cu ne h ta locual cu ta had e comunidad 
solido", tabata palabranan di e mandatario. 

E programa a continua cu declamacion di e poema Spirito 
di Competencia’, presenta pa e hobennan di Arte di Palabra. 

Despues di e bunita presentacion aki a haci e inicio oficial di 
e oiimpiada, na unda a duna homenahe na e elementonan di 
awa, tera, biento y candela, A sigui e apertura cu cendemento 
di e antorcha (candela) olimpico y asina e apertura di Oiimpiada 
Escolar 2018-2019 a ser dedara oficiaimente habrl. 

Como broche di e programa, a pasa over pa duna homenahe 
na sr. Rufo Kelly, na kende e oiimpiada a ser dedica. Sr. Rufo 
Kelly su historia cu deporte ta uno ehemplar y remarcabel. Na 
banda di un historia deportivo escolar largo, na 2002 ora cu a 
introduci e prome Oiimpiada Escolar, bou encargo di sr. Rufo 
Kelly, e scol Colegio Laura Wernet Paskel a sa di bira e prome 
sco! cu a keda titula manera ' overall winnerL Minister Dangui 
Oduber a expresa aigun palabra di na sr. Kelly, y el a bisa cu 'e 
dedicacion di sr. Rufo Kelly ta uno ehemplar Si mas maestro y 
personanan den nos comunidad sigui su pasonan, e futuro di 
e generacionnan pa bin lo ta uno brlyante. Danki sr. Rufo pa e 
stempel aki cu bo a pone.” 

Finalmente Minister Dangui Oduber a tira e prome bala y asina 
e prome wega di Oiimpiada Escolar 2018-2019 a cuminsaf 
Exito na cada un cu ta participando. 

Minister Chris Romero 

Minister di Transporte, Comunicaciort y Sector Primario 


ARUBATABATAANFITRION Dl E FORUM Dl MOP Dl 

REINO HULANDES 


Maneho di Sector Maritime di Reino ta algo di gran importancia 
pa cada pais cu ta cønforma Reino Nulandes. Pa cu esaki, aigun 
afia atras a acorda cu anualmente e figuranan principal encarga 
cu maneho di Sector Maritimo di Reino Huiandes, ta bin hunto 
anualmente pa asina delibera riba temanan di importancia pa tur 
e paisnan den Reino. 

E aha aki Aruba tabata anfitrion un biaria mas di un serie dl 
reunionnan maritime di nive! halte, unda cu funcionarionan 
esencial pa e maneho di Sector Maritime di Reino tabata presente 
pa informa y acorda accionnan esencial pa e continuacion positivo 
di e sector aki. Dicho reunionnan a keda organisa pa Directie 
Scheepvaart Aruba y a tuma lugar riba dianan 22, 23 y 24 di mei. 

E diferente Directoman di Departamentonan Maritime den Reino, 
H ave nme esters y demas ftguranan principal den Sector Maritimo 
den Reino, a logra yega na diferente acuerdonan 


Tabata 3 dia bastante extenso pero di sumo importancia pa por 
ratiftca e union y coperacion cu lo keda den e diferente patsnan dl 
Reino Nulandes. 

HNLIME 



E siman tras di iomba Premier Evelyn Wever-Croes tabata na 
Estonia pa atende un conferencia di e-Governance. Prome cu 
e conferencia. Premier a atende Ministeriai Pre-Conference 
Event na Estonia hunto cu ministernan di varios otro pais, 
entre otro na e-Governance Briefing Center, e ofidna di 
Gobierno pa mira con e Ministerraad a digttalisa eynan y 
na Parlamento. e-Government lo digitaiisa procesonan na 
Aruba, lo haci procesonan mas transparente, lo brinda un 
miho servicio na comunidad y lo mehora calidad di bida. 

Na e conferencia mes Premier Evelyn Wever-Croes a reuni 
cu Presidente di Estonia y el p a participa den e panel di 
e-Governance in small counties. 

Premier a reuni tambe cu Chief Information Officer di Gobierno 
di Estonia Siim Sikkut. Tabata bon pa scucha cu nan a haya 
informacion positivo di Aruba, cu nan ta mira cu Aruba ta serio 
den innovation y Gobierno di Estonia ta dispuesto pa yuda 
nos realisa e metanan di e-Governance. 

Na final di e conferencia Premier Evelyn Wever-Croes a 
invita sr. Efren Benita miho conoci como 'Dave Benton 1 pa 
den nomber di Gobierno di Aruba y Pueblo di Aruba entrega 
sr. Efren Benita “Dave Benton’ un bunita reconocemento. Na 
Estonia tur hende conoc’e y tin hopi aprecio pe, despues cu 
na 2001 el’a gana Eurovisie Songfestival pa Estonia. Tabata 
un conbersacion hopi agradabel. Un biahe largo, y hopi 
fructifero. 

E siman tras di Iomba a celebra Dia di Diversidad na Biblioteca 
Nacional. 

Tambe a tuma luga un presentacion di investgacion tocante 
Climate Change and Health door di studiantenan di Mercer 
University. 

Un presentacion preliminar a wordo haci di investigadon 
tocante deseonan di mucha y hobennan door di IPAy Radboud 
University. 


Serlimar a presenta trabounan cu ta tumando luga pa 
realisacion di locuai lo bira un 'Upcycle Center’. 

Un proyecto cu ta prømøve e aspectonan di reduci, reuza 
y recicla enfocando tambe riba e aspecto di consumo 
responsabel. 

Tambe e siman aki R.E. Yrausquin a entrega e yabi di e 4 
Roll-On i Roli Off-Trucks na Serlimar. Pa fin di juni Serlimar lo 
ricibi IB truck nobo pa recoge sushi. Den e forma aki, Serlimar 
ta keda progresa pa garantisa un miho servicio pa pueblo di 
Aruba. 

E siman aki tabatinunencuentrocuestuurgroepyempleadonan 
di DLV / Kadaster, pa trata e proceso di tndependisacion di e 
departamento aki. A tuma tempo pa splica na cada empleado 
e progreso, y kico tur nan por spera. 

Habitantenan di Seroe Preto y vectndario ta sumamente 
contento cu awo nan caminda ta wordo asfalta. Esaki ta un 
bario cu tin hopi molester di stof, y practicamente mester ta 
cera den nan cas casi tur ora, pa e hecho di e problema di 
stof. Por a mira aigun habitante sumamente contento pafo di 
nan cas, na momento cu e trabounan di basha asfalt tabata 
tumando luga. Trabounan di construccion di caminda a tuma 
luga tambe na Juana Mortostraat y Diamantbergweg. 

Minister di Husticia a inaugura y presencia un Congreso 
sumamente exitoso referente temanan cu ta regarda 
siguridad di empleadonan di diferente sector publico, den 
cuadrø di nan trabow como dunado di servicio den cierto 
casonan di emergencia, caminda tin pa atende cu persona 
cu condicionnan medico delicado y cu hasta por ta un peliger 
sea pa nan mes, pa e dunado di servicio of pa nan entorno. E 
Congreso a wordo organisa den cuadro di e prome aniversario 
di e Cas di Siguridad {’Veiiigheidshuis") y a wordo sumamente 
bon atendi y balora. Presencia y participacion activo di varios 
minister na e Congreso a wordo altamente aprecia. 

E industria tunstico ta stgui demostra desarøyonan positivo 
pa nos destinacion, e biaha aki for di e sector di aviacion. Dia 
8 di juni 2019 un ruta nobo lo habri cu e American Airlines, un 
vuelo semanal riba diasabra for di aeropuerto intemacional 
di La Guardia na Gueens,NY, E vuelo lo wordo realisa cu un 
avion tipo B737-800 cu un capacidad di 160 stoel. 

Pa Aruba, esaki ta nifica un potencial pa crecemento adicional 
den turistanan mericano a traves di diferente conexion via 
Merca. 

E trabounan di instaiacion di airco na scol Laura Wernet- 
Paskel a keda cia! Diahuebs mainta Minister Dangui Gduber a 
bishtta scol Laura Wemet-Paskel na Kadushi Largo encuantø 
e finatisacion di instalacionnan di airco. Ademas a percura pa 
Agnes Kleuterschool na Noord haya airco y tambe Colegio 
Laura Wernet Paskel. 

Olimpiada Escolar ta bek despues di 8 aha, Minister Dangui 
Oduber a had tur esfuerso pa percura cu esaki bira posibel. 
Diabterna ultimo tawata tin e apertura oficiaL Den total 1700 
mucha di 42 scol a participa na e competencia escolar 
aki. Asi na Gabinete Wever*Croes kier stimula movecion 
y participacion activo den deporte y olimpida escolar sigur 
contribui na esaki. 

E aha aki Aruba tabata anfitnon di e edicion 2019 di MOR 
MOP ta un serie di reunionnan maritime di nive! halto, unda 
cu funcionarionan esencial pa e maneho di Sector Maritimo 
di Reino tabata presente pa informa y acorda accionnan 
esencial pa e continuacion positivo di e sector aki. Dietro 
reunionnan a keda organisa pa Directie Scheepvaart Aruba ; 
den cooperacion cu Ministeno di Transporte, Comunicacion y 
Sector Primario. 

E exposicion 'Lasonan Caribeho' di NEXUS 1492 a keda 
inaugura na Museo Archeologtco di Aruba y lo keda exponi 
pa 1 aha. E exposicion ta encera un estudio di 6 aha na e 
conexion cu a existi den pasado y cu te ainda tin den presente 
entre cultura indigena y nos comunidad multi-etnico den 
Caribe. Durante e exposicion por haya sa mas di e impacto di 
e invasion dl colonlsacion, explotacion y transformacion dl e 
sociedad y cultura den Caribe. 'Lasonan Caribeho' kier crea 
consciencia historico, fømenta proteceion y salvaguardia e 
herencia tangibel y intangibel di e region Caribense. Prof.dr. 
Hofman, cu a haya e maximo distincion academico di Spinoza 
Prijs 2014, a haci apertura di e Exposicion. 


E siman tras di lomba Minister Xtomara Ruiz-Maduro a haya 
notificacion oficial cu Aruba a wordo kita for di e iista preto y ta 
bek den e grupo di Patsnan cu ta cumpEi cu e reglanan fiscai 
Europeo. 

Ministernan di Reino siman pasa a firma e Tratado pa formalisa 
cooperacion di Aduana den Caribe. Cu e formalisacion aki, 
e Caribbean Customs Organisation (CCO) ta haya na su 
dispocicion e instrumentonan Jegal pa asina por fortalece e 
cooperacion y tambe por intercambia informacion necesario 
na un manera mas eficiente y sigur. 

Reino Hulandes desde phncipio a forma parti di e cooperacion 
Aduanero aki y pesey den presencia y cu firma di Secretario di 
Estadodi Hulanda sr. Snel, Minister di HusticiadiSintMaarten, 
sr. De Weever y Ministernan di Finanzas di Aruba y Corsou, 
sra Ruiz-Maduro y sr. Gijsbertha a ofictalisa e cooperacion 
Aduanero di e Paisnan di Reino den e Organisacion Aduanero 
di Caribe. 

Durante bishita na Embahada di Hulanda na Cuba, Minister 
Ruiz^Maduro a reuni cu Secretario di Estado encarga cu 
Finanzas pa Hulanda, sr. Menno Snel hunto cu Embahadora 
pa Hulanda na Cuba y Jamaica sra. Alexandra Valkenburg. 
A toca e tema di Union Europeo su lista preto y e noticia 
cu Aruba a wordo kita for di e lista aki. Tambe a dialoga 
riba e acuerdo fiscai entre Hulanda y Aruba cu mester bay 
wordo actualisa ya cu despues cu a bin cambio di 10*10- 
10, e tema aki no a keda trata mas. E mandatarionan a toca 
tambe e asistencia technico necesario pa facilita Aruba cu 
eumplimento di e reglanan internaciona! fiscai. Entre Aruba cu 
Hulanda ta existi un asistencia pa hopi tempo y nos kier sigui 
conta cu e asistencia pa vig ila e cambtonan cu Aruba mester 
implementa pa por keda den eumplimento cu e reglanan fiscai 
internacional. 

E delegacion di Minssternan di Reino Hulandes a reuni cu 
Vice Presidente di Cuba, sr, Cabrisas, y a toca, entre otro h e 
tema di resiliencia y e menasa pa e istanan di subida di nive! 
di lama, un topico den cual un intercambio di experticio lo por 
benificiature Paisnan. 

Minister Ruiz-Madurø a haci tambe un bishita di cortesia cerca 
su homologo Minister di Cultura di Cuba, sr. Alpidio Alonso 
Grau P den cuaE a dialoga riba e posibilidadnan pa por tin un 
intercambio cultural mas structural cu Cuba. 

